Komisijos reglamentas (EB) Nr. 341/96
1996 m. vasario 26 d.
iš dalies keičiantis Reglamentą (EB) Nr. 1429/95 dėl paraiškų licencijoms gauti pateikimo išsamių taisyklių
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1986 m. vasario 24 d. Tarybos reglamentą (EEB) Nr. 426/86 dėl bendro perdirbtų vaisių ir daržovių produktų rinkos organizavimo [1] su paskutiniais pakeitimais, padarytais Reglamentu (EB) Nr. 2314/95 [2], ypač į jo 13 straipsnio 8 dalį,
kadangi tam, kad 1995 m. birželio 23 d. Komisijos reglamento (EB) Nr. 1429/95 dėl eksporto grąžinamųjų išmokų už perdirbtų vaisių ir daržovių produktus, išskyrus išmokas už pridėtuosius cukrus, įgyvendinimo taisyklių [3] 3 straipsnyje minimų paraiškų licencijoms gauti nebūtų paduota per daug, kiekvieno produkto bendras kiekis, kurį operatorius gali nurodyti paraiškoje, būtų ribojamas;
kadangi šiame reglamente numatytos priemonės Perdirbtų vaisių ir daržovių produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1429/95 iš dalies keičiamas taip:
1) 3 straipsnio pabaiga papildoma šia 4 dalimi:
"4. Kiekvieną paraiškų pateikimo dieną operatorius negali pateikti paraiškos gauti licenciją tokiam produkto kiekiui, kuris yra didesnis už tam produktui nustatytą konkrečiu paskirstymo laikotarpiu.
Jei nustatytas kiekis paskirstymo laikotarpiu padidinamas, vėliau paduotose paraiškose nurodytas kiekis negali būti didesnis už prieš padidinimą ir po jo nustatytų kiekių skirtumą.
Visas anksčiau minėtų nuostatų neatitinkančias paraiškas valstybės narės atmeta jų padavimo dieną."
2) 6 straipsnio pirmoji įtrauka keičiama taip:
"- kiekius, kuriems prašoma išduoti licencijas, išskyrus kiekius, nurodytus pagal 3 straipsnio 4 dalį atmestose paraiškose, arba tokių paraiškų nebuvimo faktą,".
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1996 m. vasario 26 d.